text: [{"text_idx": "#000004", "text": "Mootummaan Masri torbee dabre gama ministeeraa haajaa alaa isaatiin, Ityoophiyaan hidha laga Abbaay ilaalchisee Masri fi Suudaan waliin walii galtee irra osoo hin gahin, hidhicha bishaaniin guutuu akka hin jalqabneef Dhaabbata mootummoota Gamtoomaniitti Manni Maree Nageenyaa Ityoophiyaa irratti dhibbaa akka godhu gaafatuun ni yaadatama.\nMootummaan Ityoophiyaatis Xalayaa kaleessaa June 22/2020 gama Ministeera haajaa alaatiin barreesseen, hidhi laga Abbaay naannichatti sababa walitti bu\u2019iinsaa tahuu hin danda\u2019u jechuun beeksise. Ministeerri haajaa alaa Obbo Gadduu Andaargachew xalayaa mana marichaatiif erge kanaan, hidhi laga Abbaay biyyoota yaa\u2019aa gadi jiran lamaan kan miidhuuf karoorfame akka hin tahin ibsuun, Masri mariin biyyoota sadeen jiddutti geggeeffamaa jiru osoo hin xumuramin dhimmicha gara UN geessuun sirri miti jedhe.\nDabalataanis Ityoophiyaan xalayaa kana keessatti, Masri walii galtee zamana Kolonii kan Ityoophiyaa moggatti dhiibuun mallatteeffame akka yaada bu\u2019uuraatti mariif dhiheessuun isii sirrii akka hin tahiniifi; mariin amma geggeeffamaa jirus dhimma bishaan laga Abbaay qooddachuu osoo hin tahin, adeemsa hidhicha bishaaniin guutuu qofa tahuu hubatamuu akka qabu ibsite.\nDhuma irrattis Ityoophiyaan ammas itti fayyadama bishaan laga Abbaay haqa irratti hundaaye ilaalchisee mari\u2019achuuf qophii tahuu ibsuun, biyyoota yaa\u2019aa gaditti argaman osoo hin miidhin ijaarsa hidhichaa xumuruuf garuu of duuba kan hin deebine tahuu mana marichaatiif ibsite."}, {"text_idx": "#000007", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000012", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]